Publication: Magyar Közlöny
Issue: MK-2010-19 (Year: 2010, Number: 19)
Era: contemporary
Section: A Kormány 28/2010. (II. 16.) Korm. rendelete
Paragraph Index: 24

5. 2009 augusztusában és szeptemberében az IMF és a Bizottság szolgálatai közös látogatáson végezték el a harmadik felülvizsgálatot, a Készenléti Hitelmegállapodáshoz kapcsolódóan. A Bizottság szolgálatai megállapították, hogy – a változatlan makrogazdasági kilátásokat alapul véve – a hatóságok megfelelõ programot nyújtottak be: megerõsítették a kitûzött fiskális célokat. Tekintettel a sokkal kedvezõbb piaci finanszírozási lehetõségekre és figyelembe véve a Magyarországnak legutóbb – az általános és speciális allokáció keretében – juttatott 991 millió SDR összegû IMF-allokációt, a magyar hatóságok a nemzetközi támogatás átcsoportosítását kérték, miszerint a fennmaradó támogatás folyósítására egy hosszabb idõszakra kitolva kerülne sor. Szeptember 25-én az IMF Igazgatótanácsa befejezte a felülvizsgálatot és 55 millió euró folyósításáról döntött, melyet négy egyenlõ részletben történõ kb. 800 millió euró összegû folyósítás kell, hogy kövessen a hitelmegállapodás lejártáig (2010. október 5-ig). Hasonlóképpen, egyetértésre sikerült jutni az EU-támogatás fennmaradó részének átütemezésére vonatkozóan a következõ felülvizsgálattal összefüggésben, oly módon, hogy a tervezett negyedik részlet három részre tagolódik, és folyósításukra 2010 elsõ három negyedévében kerül sor. A Gazdasági és Pénzügyi Bizottság ennek megfelelõ tájékoztatást kapott 2009 szeptemberében.

Source: https://magyarkozlony.hu/hivatalos-lapok/797efede7efdaeb5c0cbe3cfdcb0e66ea7acb28e/dokumentumok/fb170d51c43c4b8beb68faf2ce6d0ea6baa19848/letoltes